Saben pamaréntahan duwèni kuwasa lan aparat dhéwé-dhéwé. Pamaréntahan "Kooti Zimukyoku" minangka pamaréntah status quo kang nerusaké pamaréntahaning Tentara Sekuthu minangka kang menang Perang Donya II. Pamaréntahan iki ora suwé amarga agé-agé direbut déning pamaréntah KNI Wilayah Surakarta. Pamaréntahan KNI Wilayah Surakarta minangka pamaréntahan kang dibentuk déning masarakat minangka réaksi kanggo nyengkuyung kamardikaning Indonésia. Pamaréntahan iki ngripta Dewan Pemimpin kang cacahé ana telung wong kanggo ngetrapaké kekawasan éksekutif padinan.